**รายงานการประชุม**

**สภาองค์การบริหารส่วนตำบลทรายขาว**

**สมัยประชุมสามัญ สมัยแรก ประจำปี ๒๕๖๓**

**วันที่ ๑๔ กุมภาพันธ์ ๒๕๖๓ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลทรายขาว อำเภอพาน จังหวัดเชียงราย**

**...................................................**

**ผู้มาประชุม** ๑. นายสมยุทธ์ ต๊ะต้องใจ ประธานสภาองค์การบริหารส่วนตำบลทรายขาว

๒. นายวัชรศักย์ ชัยวงศ์ รองประธานสภาองค์การบริหารส่วนตำบลทรายขาว

๓. นางเพ็ญพนา ณ สุนทร เลขานุการสภาองค์การบริหารส่วนตำบลทรายขาว

๔. นายจันทร์สว่าง โพธิมา สมาชิกสภาองค์การบริหารส่วนตำบลทรายขาว หมู่ ๑

๕. นายสุพล ลิบาล สมาชิกสภาองค์การบริหารส่วนตำบลทรายขาว หมู่ ๒

๖. นายกิจชนะ ศรีกรุณา สมาชิกสภาองค์การบริหารส่วนตำบลทรายขาว หมู่ ๓

๗. นายบุญช่วย จันตาแก้ว สมาชิกสภาองค์การบริหารส่วนตำบลทรายขาว หมู่ ๓

๘. นายสังวาลย์ วงค์สาม สมาชิกสภาองค์การบริหารส่วนตำบลทรายขาว หมู่ ๔

๙. นายบุญช่วย แก้วอุด สมาชิกสภาองค์การบริหารส่วนตำบลทรายขาว หมู่ ๕

๑๐. นายณรงค์ วรรณมณี สมาชิกสภาองค์การบริหารส่วนตำบลทรายขาว หมู่ ๖

๑๑. นายสายชล ธงสิบห้า สมาชิกสภาองค์การบริหารส่วนตำบลทรายขาว หมู่ ๖

๑๒. นายพงษ์ศักดิ์ คะวะนา สมาชิกสภาองค์การบริหารส่วนตำบลทรายขาว หมู่ ๗

๑๓. นายวิชัย ไชยสาร สมาชิกสภาองค์การบริหารส่วนตำบลทรายขาว หมู่ ๘

๑๔. นางสาวจารุวรรณ ทาสุรินทร์ สมาชิกสภาองค์การบริหารส่วนตำบลทรายขาว หมู่ ๙

๑๕. นางเรณู แปงเมือง สมาชิกสภาองค์การบริหารส่วนตำบลทรายขาวหมู่ ๙

๑๖. นายบุญส่ง นิยม สมาชิกสภาองค์การบริหารส่วนตำบลทรายขาว หมู่ ๑๐

๑๗. นางอัมพร คำบุรี สมาชิกสภาองค์การบริหารส่วนตำบลทรายขาวหมู่ ๑๑

๑๘. นายสันติ แดงตุ้ย สมาชิกสภาองค์การบริหารส่วนตำบลทรายขาวหมู่ ๑๑

๑๙. นางอำไพ สำราญสุข สมาชิกสภาองค์การบริหารส่วนตำบลทรายขาวหมู่ ๑๓

๒๐. นายอนุศิษฎ์ คะวะนา สมาชิกสภาองค์การบริหารส่วนตำบลทรายขาว หมู่ ๑๔

๒๑. นายสานนท์ ยอดยา สมาชิกสภาองค์การบริหารส่วนตำบลทรายขาวหมู่ ๑๕

๒๒. นายยงยุทธ์ เพียรนา สมาชิกสภาองค์การบริหารส่วนตำบลทรายขาว หมู่ ๑๕

๒๓. นางจันทร์สม อบภิรมย์ภู่ สมาชิกสภาองค์การบริหารส่วนตำบลทรายขาวหมู่ ๑๖

๒๔. นายประพันธ์ ศรียอด สมาชิกสภาองค์การบริหารส่วนตำบลทรายขาวหมู่ ๑๖

๒๕. นายอุดม กองฝิ่น สมาชิกสภาองค์การบริหารส่วนตำบลทรายขาว หมู่ ๑๗

๒๖. นางรัตนา อุปเสน สมาชิกสภาองค์การบริหารส่วนตำบลทรายขาว หมู่ ๑๗

**ผู้ไม่มาประชุม** ๑. นายวิรน เหลี่ยมแก้ว สมาชิกสภาองค์การบริหารส่วนตำบลทรายขาวหมู่ ๑๔

(ลากิจ)

**ผู้เข้าร่วมประชุม** ๑. นายทรงเพชร ใจทน นายกองค์การบริหารส่วนตำบลทรายขาว

๒. นายสกล ศรีอ้วน รองนายกองค์การบริหารส่วนตำบลทรายขาว

๓. นายไสว ขันจันทร์แสง รองนายกองค์การบริหารส่วนตำบลทรายขาว

๔. นายธนัท อธิภัทร์กุล รองปลัดองค์การบริหารส่วนตำบลทรายขาว

๕. นางเรียม...

- ๒ -

๕. นางอรุณทิพย์ พุฒเนียม หัวหน้าสำนักปลัดองค์การบริหารส่วนตำบล

๖. นางวัชราพร อริยะมั่ง นักจัดการงานทั่วไปชำนาญการ

๗. นายจิรพงษ์ บุญเพิ่ม นักวิเคราะห์นโยบายและแผนชำนาญการ

๘. นายรณชัย มะโนวรรณา พนักงานจ้างทั่วไป

**เริ่มประชุมเวลา** - ๐๙.๐๐ น.

**นางเพ็ญพนา ณ สุนทร** เมื่อที่ประชุมพร้อม อาศัยอำนาจตามความในมาตรา ๑๘ แห่งพระราชบัญญัติ

**เลขานุการสภาฯ** องค์การบริหารส่วนตำบล พ.ศ.๒๕๓๗ และแก้ไขเพิ่มเติมถึง (ฉบับที่ ๖) พ.ศ.๒๕๕๒ และข้อ ๒๕ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ.๒๕๕๔ บัดนี้ มีสมาชิกสภาฯ ลงชื่อและอยู่ในห้องประชุม จำนวน ๒๖ คน ครบองค์ประชุม

เรียนเชิญประธานสภาฯ จุดธูปเทียนบูชาพระรัตนตรัย

เรียนเชิญประธานสภาองค์การบริหารส่วนตำบลทรายขาวกล่าวเปิดประชุมและดำเนินการประชุมตามระเบียบวาระการประชุม

**นายสมยุทธ์ ต๊ะต้องใจ** ท่านนายกองค์การบริหารส่วนตำบลทรายขาว ท่านสมาชิกสภาองค์การ

**ประธานสภาฯ** บริหารส่วนตำบลทรายขาว ท่านหัวหน้าส่วนราชการและผู้มีเกียรติทุกท่าน กระผมรู้สึกเป็นเกียรติ มีความยินดีเป็นอย่างยิ่ง ที่ได้จัดให้มีการประชุมสภาองค์การบริหารส่วนตำบลทรายขาว เนื่องจากนายกองค์การบริหารส่วนตำบลทรายขาวได้เสนอญัตติต่อสภาองค์การบริหารส่วนตำบลทรายขาว เพื่อให้พิจารณาตามที่ระเบียบกฎหมายกำหนด ดังนั้น เพื่อประโยชน์แห่งองค์การบริหารส่วนตำบลทรายขาว สภาองค์การบริหารส่วนตำบลทรายขาวจึงได้นัดประชุมสภาองค์การบริหารส่วนตำบลทรายขาว สมัยสามัญ สมัยแรก ประจำปี ๒๕๖๓ ในวันนี้และหวังเป็นอย่างยิ่งว่าบรรยากาศแห่งการประชุมในครั้งนี้จะก่อให้เกิดความร่วมมือร่วมใจของทุกฝ่าย เพื่อให้มีประสิทธิภาพในการพัฒนาและจะเกิดประโยชน์แก่องค์การบริหารส่วนตำบลทรายขาวสืบไป

บัดนี้ได้เวลาอันสมควรแล้ว กระผมขอเปิดการประชุมสภาองค์การบริหารส่วนตำบลทรายขาว สมัยสามัญ สมัยแรก ประจำปี ๒๕๖๓

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**นายสมยุทธ์ ต๊ะต้องใจ** ผมมีเรื่องจะแจ้งให้ที่ประชุมทราบ จำนวน ๔ เรื่อง ดังนี้

**ประธานสภาฯ** เรื่องที่ ๑ การแนะนำพนักงานส่วนตำบลที่องค์การบริหารส่วนตำบลทรายขาวได้บรรจุและแต่งตั้งจากผู้สอบแข่งขันได้และรับโอนมาดำรงตำแหน่งในสังกัด จำนวน ๔ ราย ดังนี้

๑. นางสาวภัทราวดี ศรีจำปา ตำแหน่ง เจ้าพนักงานพัสดุปฏิบัติงาน สังกัดกองการศึกษา ศาสนาและวัฒนธรรม

๒. นายจีรพงษ์ บุญเพิ่ม ตำแหน่ง นักวิเคราะห์นโยบายและแผนชำนาญการ สังกัดสำนักปลัดองค์การบริหารส่วนตำบล

๓. นางสาวลลิตา...

- ๓ -

๓. นางสาวลลิตา มังคลาด ตำแหน่ง นักวิชาการพัสดุปฏิบัติการ สังกัดกองคลัง

๔. นางสาวยุวรัตน์ ปูดี ตำแหน่ง ครูผู้ช่วย สังกัดโรงเรียนองค์การบริหารส่วนตำบลทรายขาว (บ้านท่าฮ่อ)

เรื่องที่ ๒ การประกาศเขตการเลือกตั้งสมาชิกสภาองค์การบริหารส่วนจังหวัด ซึ่งขณะนี้ได้มีการประกาศแล้ว สำหรับตำบลทรายขาวอยู่ในเขตเลือกตั้งที่ ๒ ซึ่งประกอบด้วย ตำบลธารทอง ตำบลทรายขาว ตำบลสันกลาง ตำบลเจริญเมือง และตำบลสันติสุข

เรื่องที่ ๓ เมื่อวันที่ ๒๑ – ๒๔ ธันวาคม ๒๕๖๒ ที่ผ่านมาผมและสมาชิกสภาฯ บางส่วนได้เข้ารับการอบรมเกี่ยวกับกิจการสภาฯ ซึ่งในการอบรมครั้งนี้วิทยากรได้ให้ความรู้และแง่คิดต่างๆ ของงานสภา ดังนั้น ผมจึงอยากขอเน้นย้ำให้ท่านสมาชิกทุกท่านร่วมมือร่วมใจกันทำหน้าที่ในการพิจารณาญัตติที่เสนอให้ละเอียดรอบคอบ เพราะหากเกิดปัญหาขึ้นมาสภาก็มีส่วนเกี่ยวข้องในการรับผิดด้วยเช่นกัน

เรื่องที่ ๔ การเสนอขอเปลี่ยนแปลงคำชี้แจงในข้อบัญญัติงบประมาณรายจ่ายประจำปี ของบ้านสันทราย หมู่ ๑ แล้วเจ้าหน้าที่ดำเนินการล่าช้า ผมขอให้ผู้บริหารช่วยกำชับให้เจ้าหน้าที่ปฏิบัติงานให้รวดเร็วยิ่งขึ้น เพราะหากล่าช้าอาจเกิดความเสียหายได้

**ที่ประชุม** - รับทราบ

**ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลทรายขาว**

**นายสมยุทธ์ ต๊ะต้องใจ** ขอเชิญเลขานุการสภาฯ ชี้แจงรายละเอียด

**ประธานสภาฯ**

**นางเพ็ญพนา ณ สุนทร** รับรองรายงานการประชุมสภาองค์การบริหารส่วนตำบลทรายขาว สมัย

**เลขานุการสภาฯ** สามัญ สมัยที่ ๔ ประจำปี ๒๕๖๒ เมื่อวันที่ ๒๕ พฤศจิกายน ๒๕๖๒ รายงานการประชุมฉบับที่นำเสนอสภาฯ รับรอง มีจำนวน ๑๖ หน้า ปรากฏตามเอกสารประกอบวาระที่ ๒ แนบท้ายนี้ หากสมาชิกสภาฯ ท่านใดจะขอแก้ไขเปลี่ยนแปลงขอให้เสนอต่อที่ประชุมด้วย

จึงนำเสนอที่ประชุมสภาองค์การบริหารส่วนตำบลทรายขาวเพื่อโปรดพิจารณา

**นายสมยุทธ์ ต๊ะต้องใจ** รับรองรายงานการประชุมสภาองค์การบริหารส่วนตำบลทรายขาว สมัย

**ประธานสภาฯ** สามัญ สมัยที่ ๔ ประจำปี ๒๕๖๒ เมื่อวันที่ ๒๕ พฤศจิกายน ๒๕๖๒ ซึ่งได้แจกให้ทุกท่านอ่านล่วงหน้าแล้ว มีสมาชิกสภาฯ ท่านใดจะขอแก้ไขเปลี่ยนแปลงหรือไม่ ถ้าไม่มีขอให้เลขานุการสภาฯ ตรวจสอบสมาชิกสภาฯ ที่อยู่ในที่ประชุมว่าครบจำนวนเป็นองค์ประชุมตามระเบียบฯ หรือไม่

มีสมาชิกสภาฯ จำนวน ๒๖ คน ครบองค์ประชุม ต่อไปผมจะขอมติที่ประชุม

สมาชิกสภาฯ...

- ๔ -

สมาชิกสภาฯ ท่านใดเห็นควรรับรองรายงานการประชุมสภาองค์การบริหารส่วนตำบลทรายขาว สมัยสามัญ สมัยที่ ๔ ประจำปี ๒๕๖๒ เมื่อวันที่ ๒๕ พฤศจิกายน ๒๕๖๒ โปรดยกมือขึ้น

**มติที่ประชุม** - ที่ประชุมมีมติรับรองรายงานการประชุมสภาองค์การบริหารส่วนตำบลทรายขาว สมัยสามัญ สมัยที่ ๔ ประจำปี ๒๕๖๒ เมื่อวันที่ ๒๕ พฤศจิกายน ๒๕๖๒

รับรอง จำนวน ๒๕ เสียง

ไม่รับรอง จำนวน - เสียง

งดออกเสียง จำนวน ๑ เสียง

**ระเบียบวาระที่ ๓ กระทู้ถาม**

- ไม่มี

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- ไม่มี

**ระเบียบวาระที่ ๕ เรื่องที่เสนอใหม่**

**๕.๑ ญัตติเพื่อทราบ**

**นายสมยุทธ์ ต๊ะต้องใจ** **๕.๑.๑ รายงานผลการติดตามและประเมินผลแผนพัฒนาท้องถิ่นสี่ปี**

**ประธานสภาฯ** **(พ.ศ.๒๕๖๑ – ๒๕๖๔) ประจำปีงบประมาณ พ.ศ.๒๕๖๓** (นายกองค์การบริหารส่วนตำบลทรายขาว เป็นผู้เสนอ) ขอเชิญเลขานุการสภาฯ ชี้แจงระเบียบ

**นางเพ็ญพนา ณ สุนทร** ตามระเบียบกระทรวงมหาดไทยว่าด้วยการจัดทำแผนพัฒนาขององค์กร **เลขานุการสภาฯ** ปกครองส่วนท้องถิ่น (ฉบับที่ ๓) พ.ศ.๒๕๖๑

ข้อ ๑๓ ให้ยกเลิกความใน (๕) ของข้อ ๓๐ ของระเบียบกระทรวง มหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ.๒๕๕๙ และให้ใช้ความต่อไปนี้แทน

“(๕) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

**นายสมยุทธ์ ต๊ะต้องใจ** ขอเชิญนายกองค์การบริหารส่วนตำบลทรายขาวแถลงรายละเอียดผลการ

**ประธานสภาฯ** ติดตามและประเมินผลแผนพัฒนาองค์การบริหารส่วนตำบลทรายขาว ประจำปีงบประมาณ พ.ศ.๒๕๖๒

ข้อ ๔๕...

- ๕ -

**นายทรงเพชร ใจทน** เรียนท่านประธานสภาองค์การบริหารส่วนตำบลทรายขาว และท่านสมาชิกน็็็

**นายก อบต.ทรายขาว** สภาฯ ผู้ทรงเกียรติทุกท่าน กระผมขอรายงานผลการติดตามและประเมินผลแผน พัฒนาท้องถิ่นสี่ปี (พ.ศ.๒๕๖๑ – ๒๕๖๔) ประจำปีงบประมาณ พ.ศ.๒๕๖๒ รายละเอียดปรากฏตามเอกสารแนบท้ายวาระนี้

**นายสมยุทธ์ ต๊ะต้องใจ** มีสมาชิกสภาฯ ท่านใดประสงค์จะอภิปรายหรือซักถามหรือไม่

**ประธานสภาฯ** ถ้าไม่มีถือว่าที่ประชุมรับทราบ

**มติที่ประชุม** - รับทราบ

**นายสมยุทธ์ ต๊ะต้องใจ** **๕.๑.๒ รายงานผลการดำเนินงานประจำปี ๒๕๖๒ องค์การบริหารส่วน**

**ประธานสภาฯ** **ตำบลทรายขาว** (นายกองค์การบริหารส่วนตำบลทรายขาว เป็นผู้เสนอ) ขอเชิญเลขานุการสภาฯ ชี้แจงระเบียบ

**นางเพ็ญพนา ณ สุนทร** ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ **เลขานุการสภาฯ** และที่แก้ไขเพิ่มเติม

มาตรา ๕๘/๕ ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี

**นายสมยุทธ์ ต๊ะต้องใจ** ขอเชิญนายกองค์การบริหารส่วนตำบลทรายขาวแถลงรายละเอียดผลการ

**ประธานสภาฯ** ติดตามและประเมินผลแผนพัฒนาองค์การบริหารส่วนตำบลทรายขาว ประจำปีงบประมาณ พ.ศ.๒๕๖๒

**นายทรงเพชร ใจทน** เรียนท่านประธานสภาองค์การบริหารส่วนตำบลทรายขาว และท่านสมาชิกน็็็

**นายก อบต.ทรายขาว** สภาฯ ผู้ทรงเกียรติทุกท่าน กระผมขอรายงานผลการดำเนินงานประจำปี ๒๕๖๒ รายละเอียดปรากฏตามเอกสารแนบท้ายวาระนี้

**นายสมยุทธ์ ต๊ะต้องใจ** มีสมาชิกสภาฯ ท่านใดประสงค์จะอภิปรายหรือซักถามหรือไม่

**ประธานสภาฯ** ถ้าไม่มีถือว่าที่ประชุมรับทราบ

**มติที่ประชุม** - รับทราบ

**๕.๒ญัตติเพื่อพิจารณา**

**นายสมยุทธ์ ต๊ะต้องใจ** **๕.๒.๑ ขอความเห็นชอบในการกำหนดสมัยประชุมสามัญประจำปี ๒๕๖๓**

**ประธานสภาฯ** ขอเชิญเลขานุการสภาฯ ชี้แจงระเบียบ

**นางเพ็ญพนา ณ สุนทร** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น **เลขานุการสภาฯ** พ.ศ.๒๕๔๗ (แก้ไขเพิ่มเติมถึง (ฉบับที่ ๒) พ.ศ.๒๕๕๔) ข้อ ๒๑ การกำหนดจำนวน

สมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ มาใช้บังคับโดยอนุโลม

ดังนั้น...

- ๖ -

ดังนั้น เพื่อให้การประชุมสภาองค์การบริหารส่วนตำบลทรายขาวเป็นไปตามข้อระเบียบดังกล่าว จึงขอความเห็นชอบในการกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป

จึงนำเสนอที่ประชุมสภาองค์การบริหารส่วนตำบลทรายขาวเพื่อโปรดพิจารณา

**นายสมยุทธ์ ต๊ะต้องใจ** ตามประกาศองค์การบริหารส่วนตำบลทรายขาว เรื่อง การกำหนดสมัย

**ประธานสภาฯ** ประชุมสามัญ ประจำปี พ.ศ.๒๕๖๒ และสมัยประชุมสามัญ สมัยแรก ประจำปี พ.ศ.๒๕๖๓ ประกาศ ณ วันที่ ๒๘ กุมภาพันธ์ ๒๕๖๒ ได้กำหนดวันเริ่มประชุมสมัยสามัญ สมัยแรกประจำปี ๒๕๖๓ ไว้แล้ว ดังนั้น จึงขอให้ที่ประชุมกำหนดสมัยประชุมสามัญ สมัยที่ ๒ – ๔ และกำหนดวันเริ่มประชุมสมัยสามัญ สมัยแรกประจำปี ๒๕๖๔

**มติที่ประชุม** - การประชุมสมัยสามัญ สมัยที่ ๒ ระหว่างวันที่ ๑ – ๑๕ พฤษภาคม ๒๕๖๓

การประชุมสมัยสามัญ สมัยที่ ๓ ระหว่างวันที่ ๑๒ – ๒๖ สิงหาคม ๒๕๖๓

การประชุมสมัยสามัญ สมัยที่ ๔ ระหว่างวันที่ ๑ – ๑๕ ธันวาคม ๒๕๖๓

การประชุมสมัยสามัญ สมัยแรก ของปี ๒๕๖๔ ระหว่างวันที่ ๑ – ๑๕ กุมภาพันธ์ ๒๕๖๔

**นายสมยุทธ์ ต๊ะต้องใจ** **๕.๒.๒ ญัตติขออนุมัติโอนงบประมาณรายจ่ายประจำปีงบประมาณ**

**ประธานสภาฯ พ.ศ.๒๕๖๓ เพื่อไปตั้งจ่ายเป็นรายการใหม่ จำนวน ๑ รายการ** (นายกองค์การบริหารส่วนตำบลทรายขาว เป็นผู้เสนอ) ขอเชิญเลขานุการสภาฯ ชี้แจงระเบียบ

**นางเพ็ญพนา ณ สุนทร** ตามระเบียบกระทรวงมหาดไทยว่าด้วยวิธีการงบประมาณขององค์กรปกครอง

**เลขานุการสภาฯ** ส่วนท้องถิ่น พ.ศ.๒๕๔๑ และแก้ไขเพิ่มเติมถึง (ฉบับที่ ๓) พ.ศ.๒๕๔๓

ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการ ใหม่ให้เป็นอำนาจอนุมัติของสภาท้องถิ่น

**นายสมยุทธ์ ต๊ะต้องใจ** ขอเชิญนายกองค์การบริหารส่วนตำบลทรายขาว แถลงรายละเอียดเกี่ยวกับ

**ประธานสภาฯ** ญัตติ

**นายทรงเพชร ใจทน** ด้วยองค์การบริหารส่วนตำบลทรายขาวมีความจำเป็นต้องขออนุมัติโอน

**นายก อบต.ทรายขาว** งบประมาณรายจ่ายประจำปีงบประมาณ พ.ศ.๒๕๖๓ เพื่อไปตั้งจ่ายเป็นรายการ

ใหม่ จำนวน ๑ รายการ รายละเอียดดังนี้

โอนลด

แผนงานการศึกษา

งานระดับก่อนวัยเรียนและประถมศึกษา

งบลงทุน

หมวดค่าครุภัณฑ์...

- ๗ -

หมวดค่าครุภัณฑ์

ประเภท ครุภัณฑ์งานบ้านงานครัว เพื่อเป็นค่าใช้จ่ายในการจัดซื้อถาดหลุม สแตนเลส นักเรียน ร.ร.อบต.ทรายขาว คุณลักษณะพอสังเขป

๑. ถาดหลุม ขนาด ๒๘ ซม. (๔ ช่อง) สำหรับเด็กอนุบาล จำนวน ๔๑ ถาด

๒. ถาดหลุม ขนาด ๓๕ ซม. (๖ ช่อง) สำหรับเด็กประถมและมัธยม จำนวน ๑๗๔ ถาด (หน้า ๙๔)

งบประมาณก่อนโอนคงเหลือ ๔๑,๖๒๗ บาท

โอนลด ๔๑,๖๒๗ บาท

คงเหลือ - บาท

ตั้งเป็นรายการใหม่

แผนงานการศึกษา

งานระดับก่อนวัยเรียนและประถมศึกษา

งบลงทุน

หมวดค่าวัสดุ

ประเภท ค่าวัสดุงานบ้านงานครัว เพื่อเป็นค่าใช้จ่ายในการจัดซื้อถาดหลุม สแตนเลส จำนวน ๒๑๕ ถาด คุณลักษณะพอสังเขป

๑. ถาดหลุม ขนาด ๒๘ ซม. (๔ ช่อง) สำหรับเด็กอนุบาล จำนวน ๔๑ ถาด

๒. ถาดหลุม ขนาด ๓๕ ซม. (๖ ช่อง) สำหรับเด็กประถมและมัธยม จำนวน ๑๗๔ ถาด

ตั้งเป็นรายการใหม่ จำนวน ๔๑,๖๒๗ บาท (สี่หมื่นหนึ่งพันหกร้อยยี่สิบเจ็ดบาทถ้วน)

**นายสมยุทธ์ ต๊ะต้องใจ** มีสมาชิกสภาฯ ท่านใดประสงค์จะอภิปรายหรือซักถามหรือไม่

**ประธานสภาฯ** ถ้าไม่มี ขอให้เลขานุการสภาฯ ตรวจสอบสมาชิกสภาฯ ที่อยู่ในที่ประชุม ว่าครบจำนวนเป็นองค์ประชุม ตามระเบียบฯ หรือไม่

มีสมาชิกสภาฯ จำนวน ๒๖ คน ครบองค์ประชุม ต่อไปผมจะขอมติที่ประชุม

สมาชิกสภาฯ ท่านใดเห็นควรอนุมัติโอนงบประมาณรายจ่ายประจำปีงบประมาณ พ.ศ.๒๕๖๓ เพื่อไปตั้งจ่ายเป็นรายการใหม่ โปรดยกมือขึ้น

สมาชิกสภาฯ ท่านใดเห็นควรไม่อนุมัติโอนงบประมาณรายจ่ายประจำปีงบประมาณ พ.ศ.๒๕๖๓ เพื่อไปตั้งจ่ายเป็นรายการใหม่ โปรดยกมือขึ้น

**มติที่ประชุม** - อนุมัติโอนงบประมาณรายจ่ายประจำปีงบประมาณ พ.ศ.๒๕๖๓ เพื่อไปตั้งจ่ายเป็นรายการใหม่

อนุมัติ จำนวน ๒๕ คะแนนเสียง

ไม่อนุมัติ จำนวน - คะแนนเสียง

งดออกเสียง จำนวน ๑ คะแนนเสียง

**นายสมยุทธ์**...

- ๘ -

**นายสมยุทธ์ ต๊ะต้องใจ** **๕.๒.๓ ขออนุมัติแก้ไขเปลี่ยนแปลงคำชี้แจงงบประมาณรายจ่าย**

**ประธานสภาฯ ประจำปีงบประมาณ พ.ศ.๒๕๖๓ จำนวน ๑ รายการ** (นายกองค์การบริหารส่วนตำบลทรายขาว เป็นผู้เสนอ) ขอเชิญเลขานุการสภาฯ ชี้แจงระเบียบ

**นางเพ็ญพนา ณ สุนทร** ตามระเบียบกระทรวงมหาดไทยว่าด้วยวิธีการงบประมาณขององค์กรปกครอง

**เลขานุการสภาฯ** ส่วนท้องถิ่น พ.ศ.๒๕๔๑ และแก้ไขเพิ่มเติมถึง (ฉบับที่ ๓) พ.ศ.๒๕๔๓

ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

**นายสมยุทธ์ ต๊ะต้องใจ** ขอเชิญนายกองค์การบริหารส่วนตำบลทรายขาว แถลงรายละเอียดเกี่ยวกับ

**ประธานสภาฯ** ญัตติ

**นายทรงเพชร ใจทน** เรียนท่านประธานสภาองค์การบริหารส่วนตำบลทรายขาวและท่านสมาชิก

**นายก อบต.ทรายขาว** สภาฯ ผู้ทรงเกียรติทุกท่าน กระผมนายทรงเพชร ใจทน นายกองค์การบริหารส่วนตำบลทรายขาว ขอเสนอญัตติเรื่อง ขออนุมัติแก้ไขเปลี่ยนแปลงงบประมาณรายจ่ายประจำปีงบประมาณ พ.ศ.๒๕๖๓ จำนวน ๑ รายการ ดังนี้

จากข้อความเดิม

**แผนงานบริหารงานทั่วไป**

**งานบริหารทั่วไป**

**งบลงทุน**

**หมวดครุภัณฑ์**

- ครุภัณฑ์สำนักงาน จัดซื้อโต๊ะทำงานแบบเหล็ก เพื่อเป็นค่าใช้จ่ายในการจัดซื้อโต๊ะทำงานแบบเหล็กพร้อมกระจก จำนวน ๓ ตัว คุณลักษณะพื้นฐาน มีขนาดไม่น้อยกว่า ความกว้าง ๑๖๐ มม. ความลึก ๗๗ มม. ความสูง ๗๕ มม. ตั้งไว้จำนวน ๒๙,๔๐๐ บาท

เป็นข้อความใหม่

**แผนงานบริหารงานทั่วไป**

**งานบริหารทั่วไป**

**งบลงทุน**

**หมวดครุภัณฑ์**

- ครุภัณฑ์สำนักงาน จัดซื้อโต๊ะทำงานแบบเหล็ก เพื่อเป็นค่าใช้จ่ายในการจัดซื้อโต๊ะทำงานแบบเหล็กพร้อมกระจก จำนวน ๓ ตัว คุณลักษณะพื้นฐาน มีขนาดไม่น้อยกว่า ความกว้าง ๑,๖๐๐ มม. ความลึก ๗๗๐ มม. ความสูง ๗๕๐ มม. ตั้งไว้จำนวน ๒๙,๔๐๐ บาท

**นายสมยุทธ์ ต๊ะต้องใจ** มีสมาชิกสภาฯ ท่านใดประสงค์จะอภิปรายหรือซักถามหรือไม่

**ประธานสภาฯ** ถ้าไม่มี ขอให้เลขานุการสภาฯ ตรวจสอบสมาชิกสภาฯ ที่อยู่ในที่ประชุมว่าครบจำนวนเป็นองค์ประชุม ตามระเบียบฯ หรือไม่

มีสมาชิกสภาฯ จำนวน ๒๖ คน ครบองค์ประชุม ต่อไปผมจะขอมติที่ประชุม

สมาชิกสภาฯ...

- ๙ -

สมาชิกสภาฯ ท่านใดเห็นควรอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.๒๕๖๓ โปรดยกมือขึ้น

สมาชิกสภาฯ ท่านใดเห็นควรไม่อนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.๒๕๖๓ โปรดยกมือขึ้น

**มติที่ประชุม** - อนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.๒๕๖๓ จำนวน ๑ รายการ

อนุมัติ จำนวน ๒๕ เสียง

ไม่อนุมัติ จำนวน - เสียง

งดออกเสียง จำนวน ๑ เสียง

**ระเบียบวาระที่ ๖ เรื่องอื่นๆ**

**นายสมยุทธ์ ต๊ะต้องใจ** มีสมาชิกสภาฯ ท่านใดจะเสนอเรื่องอื่นๆ หรือไม่

**ประธานสภาฯ**

**นายกิจชนะ ศรีกรุณา** เรียนประธานสภาองค์การบริหารส่วนตำบลทรายขาวและสมาชิกสภาองค์การ **สมาชิกสภาฯ หมู่ ๓** บริหารส่วนตำบลทรายขาวผู้ทรงเกียรติทุกท่าน ผมนายกิจชนะ ศรีกรุณา สมาชิก

สภาองค์การบริหารส่วนตำบลทรายขาว หมู่ที่ ๓ ขอเรียนปรึกษากรณีโครงการก่อสร้างโครงสร้างพื้นฐาน ว่าจะมีแนวทางในการแก้ไขปัญหาความไม่คงทน ปัญหาการเสื่อมชำรุดเสียหายเร็วเกินไปอย่างไร

**นายสมยุทธ์ ต๊ะต้องใจ** สำหรับกรณีนี้ผมมีความเห็นว่าสมาชิกสภาองค์การบริหารส่วนตำบลทุกท่าน

**ประธานสภาฯ** สามารถมีส่วนร่วมได้แม้จะไม่ได้เป็นคณะกรรมการตรวจรับงานจ้าง โดยหากผู้รับเหมา

เข้าดำเนินการเราสามารถเข้าไปมีส่วนร่วมในการตรวจสอบได้ เช่น การทดสอบลูกปูน งานถนนขอให้ทดสอบหน้างานไม่ใช่ทดสอบหน้าแพลนท์ปูน และให้ท่านสมาชิกไปพร้อมกับกองช่างด้วย

**นายสันติ แดงตุ้ย** เรียนประธานสภาองค์การบริหารส่วนตำบลทรายขาวและสมาชิกสภาองค์การน็็็

**สมาชิกสภาฯ หมู่ ๑๑** บริหารส่วนตำบลทรายขาวผู้ทรงเกียรติทุกท่าน ผมนายสันติ แดงตุ้ย สมาชิกสภา

องค์การบริหารส่วนตำบลทรายขาว หมู่ที่ ๑๑ ผมเคยได้เสนอในกรณีการสร้างฝาปิดรางระบายขอให้ผู้รับเหมามาสร้างในพื้นที่ เราจะได้เข้าไปดูได้ว่าเป็นไปตามแบบหรือไม่

**นายทรงเพชร ใจทน** สำหรับกรณีนี้ผมจะกำชับผู้รับเหมาและช่างผู้ควบคุมงานให้

**นายก อบต.ทรายขาว**

**นายบุญช่วย แก้วอุด** เรียนประธานสภาองค์การบริหารส่วนตำบลทรายขาวและสมาชิกสภาองค์การ **สมาชิกสภาฯ หมู่ ๕** บริหารส่วนตำบลทรายขาวผู้ทรงเกียรติทุกท่าน ผมนายบุญช่วย แก้วอุด สมาชิก

สภาองค์การบริหารส่วนตำบลทรายขาว หมู่ ๕ ขอสอบถามเรื่องที่ดินที่อุทิศให้เป็นที่สาธารณะเพื่อใช้เป็นถนนสาธารณะนั้น องค์การบริหารส่วนตำบลทรายขาวจะเข้าดำเนินการเมื่อใด และขอสอบถามกรณีการซื้อเตาเผาขยะจะดำเนินการเมื่อใด

**นายทรงเพชร**...

- ๑๐ -

**นายทรงเพชร ใจทน** กรณีนี้ทางองค์การบริหารส่วนตำบลทรายขาวพร้อมที่จะดำเนินการจัดซื้อ

**นายก อบต.ทรายขาว** จัดจ้างแล้ว แต่ทางหมู่บ้านเองก็ต้องมีความชัดเจนในการบริหารจัดการขยะก่อน รวมถึงการสร้างโรงเรือนที่ใช้ในการวางเตาเผาขยะด้วย เรื่องการอุทิศที่ดิน ให้เจ้าของที่ดินปักแนวเขตให้ชัดเจนและให้หยุดทำการเกษตรในพื้นที่ที่อุทิศให้เป็นที่สาธารณะ แล้วทางองค์การบริหารส่วนตำบลทรายขาวจะได้ดำเนินการถมที่

**นายกิจชนะ ศรีกรุณา** เรียนประธานสภาองค์การบริหารส่วนตำบลทรายขาวและสมาชิกสภาองค์การ **สมาชิกสภาฯ หมู่ ๓** บริหารส่วนตำบลทรายขาวผู้ทรงเกียรติทุกท่าน ผมนายกิจชนะ ศรีกรุณา สมาชิก

สภาองค์การบริหารส่วนตำบลทรายขาว หมู่ที่ ๓ ขอเรียนถามกรณีกรรมการตรวจรับงานจ้างตัวแทนประชาชนที่มาจากการประชาคมหมู่บ้านว่ามีหนังสือสั่งการให้ยกเลิกจริงหรือไม่

**นายทรงเพชร ใจทน** กรณีนี้จะให้เจ้าหน้าที่ตรวจสอบอีกครั้ง และหากมีจริงจะให้เจ้าหน้าที่สำเนา

**นายก อบต.ทรายขาว** หนังสือดังกล่าวให้ท่านสมาชิกในการประชุมคราวถัดไป

**เลิกประชุมเวลา** - ๑๔.๓๐ น.

(ลงชื่อ)..............................................ผู้จดรายงานการประชุม

(นางวัชราพร อริยะมั่ง)

นักจัดการงานทั่วไปชำนาญการ

(ลงชื่อ)..............................................ผู้ตรวจรายงานการประชุม

(นางเพ็ญพนา ณ สุนทร)

เลขานุการสภาองค์การบริหารส่วนตำบลทรายขาว

รายงานการประชุมสภาองค์การบริหารส่วนตำบลทรายขาว สมัยสามัญ สมัยที่ ๑ ประจำปี ๒๕๖๒ เมื่อวันที่ ๑๕ กุมภาพันธ์ ๒๕๖๒ ได้ผ่านการตรวจสอบรายงานการประชุมแล้ว

(ลงชื่อ)..............................................ประธานกรรมการตรวจรายงานการประชุม

(นายกิจชนะ ศรีกรุณา)

(ลงชื่อ)...............................................กรรมการตรวจรายงานการประชุม

(นายสันติ แดงตุ้ย)

(ลงชื่อ)...............................................กรรมการ/เลขานุการฯ

(นางเรณู แปงเมือง)

อาศัยอำนาจตามความในข้อ ๓๔ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ.๒๕๕๔ สภาองค์การบริหารส่วนตำบลทรายขาวได้มีมติรับรองรายงานการประชุมสภาองค์การบริหารส่วนตำบลทรายขาว สมัยสามัญ สมัยแรก ประจำปี ๒๕๖๓ เมื่อวันที่ ๑๔ กุมภาพันธ์ ๒๕๖๓ ในคราวประชุมสภาองค์การบริหารส่วนตำบลทรายขาว สมัยวิสามัญ สมัยที่ ๑ ประจำปี ๒๕๖๓ เมื่อวันที่............................................... ๒๕๖๓ เรียบร้อยแล้ว

จึงลงนามไว้เป็นหลักฐาน

(นายสมยุทธ์ ต๊ะต้องใจ)

ประธานสภาองค์การบริหารส่วนตำบลทรายขาว